ਸਿਊਦਾਦ ਰਿਆਲ ਵੱਡਾ ਗਿਰਜਾਘਰ
ਸਿਉਦਾਦ ਰੀਲ ਵੱਡਾ ਗਿਰਜਾਘਰ (ਪੂਰਾ ਨਾਂ ਅੰਗਰੇਜ਼ੀ ਵਿੱਚ The Holy Priory Church Cathedral Basilica of the Military Order of Our Lady Saint Mary of the Prado of Ciudad Real) ਸਪੇਨ ਦੇ ਖੁਦਮੁਖਤਿਆਰ ਸਮੁਦਾਇ ਕਾਸਤੀਲੇ-ਲਾ ਮਾਂਚਾ ਦੇ ਸ਼ਹਿਰ ਸਿਉਦਾਦ ਰੀਲ ਵਿੱਚ ਸਥਿਤ ਹੈ। ਇਸਦੀ ਉਸਾਰੀ 15 ਵੀਂ ਸਦੀ ਵਿੱਚ ਸ਼ੁਰੂ ਹੋਈ ਸੀ। ਇਹ ਇਮਾਰਤ ਗੋਥਿਕ ਸ਼ੈਲੀ ਵਿੱਚ ਬਣਾਈ ਗਈ ਪਰ ਇਸ ਵਿੱਚ ਰਮਾਨਿਸਕਿਊ, ਪੁਨਰਜਾਗਰਣ ਅਤੇ ਬਾਰੋਕ ਸ਼ੈਲੀ ਦੇ ਵੀ ਤੱਤ ਮਿਲਦੇ ਹਨ। ਇਸਦੀ ਉਸਾਰੀ 16ਵੀਂ ਸਦੀ ਵਿੱਚ ਖਤਮ ਹੋਈ ਜਦੋਂ ਇਸਦੀ ਕਮਾਨੀਦਾਰ ਛੱਤ ਦਾ ਕੰਮ ਪੂਰਾ ਹੋਇਆ। ਇਸਦਾ ਟਾਵਰ 19ਵੀਂ ਸਦੀ ਵਿੱਚ ਬਣਾਇਆ ਗਿਆ। ਸਪੇਨੀ ਵਿਰਾਸਤ ਰਜਿਸਟਰ ਵਲੋਂ ਇਸਨੂੰ ਬਿਏਨ ਦੇ ਇਨਤੇਰੇਸ ਕੁਲਤੂਰਾਲ ਵਿੱਚ ਹਵਾਲਾ ਨੰਬਰ RI-51-0000514 ਅੰਦਰ ਦਰਜ ਕੀਤਾ ਗਿਆ।